Sigrid Eckhoff

Sigrid Eckhoff (født 1957) er en norsk industridesigner, entreprenør og foreleser. Hun har utdannelse fra Ravensbourne College of Design and Communication i London og Ars Sutoria i Milano. Eckhoff har i stor grad arbeidet med å designe sports- og fritidsprodukter, som for eksempel for Viking skotøy for barn. Spesielt kjent er kanskje støvelen Face fra 1994, med det karakteristiske fantasimonster-fjeset framme på skoen. Flere av skoene Eckhoff har designet er å finne i Nasjonalmuseets samlinger.

Hun etablerte eget firma i 1985, og før dette jobbet hun som designkonsulent ved flere norske designkontorer. Hennes far Tias Eckhoff (død 2016) var en av landets fremste industridesignere i flere tiår. Sammen med ham startet hun opp designfirmaet Eckhoff Design.

Referanser 

Norske kunsthåndverkere